CELEX: 32008D0385
Language: lv
Date: 2008-01-24 00:00:00
Title: 2008/385/EK: Komisijas Lēmums ( 2008. gada 24. janvāris), ar ko, pielāgojot tehnikas attīstībai, groza Eiropas Parlamenta un Padomes Direktīvas 2002/95/EK pielikumu attiecībā uz atbrīvojumiem no svina un kadmija izmantošanas ierobežojumiem (izziņots ar dokumenta numuru K(2008) 268) (Dokuments attiecas uz EEZ)

24.5.2008   
            
            
               LV
            
            
               Eiropas Savienības Oficiālais Vēstnesis
            
            
               L 136/9
            
         
      KOMISIJAS LĒMUMS
   
   (2008. gada 24. janvāris),
   ar ko, pielāgojot tehnikas attīstībai, groza Eiropas Parlamenta un Padomes Direktīvas 2002/95/EK pielikumu attiecībā uz atbrīvojumiem no svina un kadmija izmantošanas ierobežojumiem
   (izziņots ar dokumenta numuru K(2008) 268)
   (Dokuments attiecas uz EEZ)
   (2008/385/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 27. janvāra Direktīvu 2002/95/EK par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta b) apakšpunktu,
   tā kā:
   
               (1)
            
            
               Direktīvā 2002/95/EK noteikts, ka Komisijai jānovērtē dažas bīstamas vielas, kas aizliegtas atbilstīgi minētās direktīvas 4. panta 1. punktam.
            
         
               (2)
            
            
               Attiecībā uz dažiem materiāliem un detaļām, kas satur svinu un kadmiju, šo aizliegumu nepiemēro, tā kā šo bīstamo vielu izmantošana minētajos materiālos un detaļās vēl arvien ir neizbēgama. Kadmiju saturošu sakausējumu aizstāšana devējos pagaidām nav iespējama. Iebūvējamas plakanas spuldzes, kas nesatur dzīvsudrabu, vēl nav pieejamas; nav pieejami arī piemēroti svina oksīda aizstājēji argona un kriptona lāzera spuldzēs.
            
         
               (3)
            
            
               Tādēļ atbilstīgi jāgroza Direktīva 2002/95/EK.
            
         
               (4)
            
            
               Saskaņā ar Direktīvas 2002/95/EK 5. panta 2. punktu Komisija ir apspriedusies ar attiecīgajām personām.
            
         
               (5)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota ar Eiropas Parlamenta un Padomes Direktīvas 2006/12/EK 18. pantu (2),
            
         IR PIEŅĒMUSI ŠO LĒMUMU.
   1. pants
   Direktīvas 2002/95/EK pielikumu groza atbilstoši šā lēmuma pielikumam.
   2. pants
   Šis lēmums ir adresēts dalībvalstīm.
   
      Briselē, 2008. gada 24. janvārī
      
         
            Komisijas vārdā —
         
            Komisijas loceklis
         
         Stavros DIMAS
         
      
   
   
      (1)  OV L 37, 13.2.2003., 19. lpp. Direktīvā jaunākie grozījumi izdarīti ar Komisijas Lēmumu 2006/692/EK (OV L 283, 14.10.2006., 50. lpp.).
   
      (2)  OV L 114, 27.4.2006., 9. lpp.
   
      PIELIKUMS
      Direktīvas 2002/95/EK pielikumā iekļauj šādu 30., 31. un 32. punktu:
      
         
                     “30.
                  
                  
                     Kadmija sakausējumi elektriski/mehāniski lodētiem savienojumiem ar elektriskajiem vadītājiem, kuri atrodas tieši uz tinumiem skaņas pārveidotājos, kurus izmanto lieljaudas skaļruņos ar skaņas spiediena līmeni 100 dB (A) un vairāk.
                  
               
                     31.
                  
                  
                     Svins lodalvu sastāvā plakanās, dzīvsudrabu nesaturošās, dienasgaismas spuldzēs (kuras izmanto, piemēram, šķidro kristālu ekrānos, dizainā vai rūpnieciskajā apgaismē).
                  
               
                     32.
                  
                  
                     Svina oksīds stiklkeramikas lodēšanas materiālos, kurus izmanto argona un kriptona lāzera spuldžu montāžā.”